
Kasutusloa andmine ( Pimeaia tn 1, Pimeaed)

1. ASJAOLUD JA MENETLUSE KÄIK

08.11.2016 läbivaatamiseks paberkandjal laekus Pimeaia tn 1, Pimeaia asuva bastionide Honor ja Victoria vahelise kurtiini restaureeritud välismüüri kasutusloa taotlus koos ehitusprojektiga, ehitusdokumentatsiooniga (linnavalitsuse dokumendiregistris nr 11256). 
15.11.2016 kasutusloa taotlus on kantud ehitisregistri elektroonilisse keskkonda, menetluse nr 82771, ning on genereeritud kasutusloa taotluse eelnõu  nr 1612371/09111.  Samal päeva kasutusloa eelnõu on edastatud ehitustööde tellijale, ehitise omaniku esindajale, muinsuskaitse vaneminspektorile ning kesskonnamõjude hindamise vanemspetsialistile kooskõlastamiseks.
Ehitusdokumentatsioonis on avastatud puudused, millest on 24.11.2016 kirjalikult teatatud ehitustööde tellijale.

Ehitusseadustiku § 130 lõike 2 punkti 2 kohase kontrolli kohta on 25.11.2016 koostatud akt, milles ehitise ülevaatuseks kaasatud isikud avaldavad oma arvamust ehitise kohta kasutusloa andmiseks. Akt on haldusmenetluse § 16 lg 1 kohaselt menetluse kiiruse ja ökonoomija huvides edastatud omanikule ülevaatuseks kaasatud isikute arvamuste saamiseks. 
28.11.2016 ehitisregistri elektroonilises kesskonnas kõik kasutusloa taotluse eelnõu menetlusse kaasatud isikud kooskõlastasid kasutusloa andmise eelnõu.
09.12.2016 ehitusjärelevalvele on tagastatud ehitise nõuetele vastavuse kontrollimise akt. Kõik kaasatud isikud, sh ehitise omaniku esindaja, hindasid ehitised nõuetele vastavaks ning ehitiste nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.
08.12.2016 ehitustööde tellija tagastas kõrvaldatud puudustega ehitusdokumentatsiooni.
Seega ehitusseadustiku § 55 kohaselt kasutusloa andmisest keeldumise põhjused puuduvad ning Pimeaia tn 1, Pimeaia asuva bastionide Honor ja Victoria vahelise kurtiini restaureeritud välismüürile võib anda kasutusluba.
2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS

Väljastada Pimeaia tn 1, Pimeaia asuva bastionide Honor ja Victoria vahelise kurtiini restaureeritud välismüürile kasutusluba. 

4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

